b'\n_START_ARTICLE_\nMaraton, Gr\xc4\x8dija\n_START_SECTION_\nZgodovina\n_START_PARAGRAPH_\nIme "Maraton" (\xce\x9c\xce\xb1\xcf\x81\xce\xb1\xce\xb8\xcf\x8e\xce\xbd) od zeli\xc5\xa1\xc4\x8da koroma\xc4\x8da, ki se imenuje marathon (\xce\xbc\xce\xac\xcf\x81\xce\xb1\xce\xb8\xce\xbf\xce\xbd) ali marathos (\xce\xbc\xce\xac\xcf\x81\xce\xb1\xce\xb8\xce\xbf\xcf\x82) v anti\xc4\x8dni gr\xc5\xa1\xc4\x8dini , tako Marathon dobesedno pomeni "kraj, poln koroma\xc4\x8da".  Menijo, da se je mesto prvotno tako imenovalo zaradi obilice rastline koroma\xc4\x8da na tem obmo\xc4\x8dju._NEWLINE_Po Miltijadu (general gr\xc5\xa1kih sil), ki je premagal Darejeve perzijske sile, so se Perzijci odlo\xc4\x8dili jadrati od Maratona do Aten, da bi napadli neza\xc5\xa1\xc4\x8diteno mesto. Miltiad je ukazal vsem svojim hoplitskim silam pohod nazaj v Atene, tako da bi do takrat, ko bi Darejevi vojaki prispeli, videli isto gr\xc5\xa1ko silo, ki bi \xc4\x8dakala na njih._NEWLINE_Ime atletske vzdr\xc5\xbeljivostne dirke teka na dolge razdalje je "maraton" in izvira iz legende o Filipidu, gr\xc5\xa1kem vojaku in teka\xc4\x8du, ki je bil poslan iz Maratona do Aten, da sporo\xc4\x8di, da so Perzijci pora\xc5\xbeeni v bitki na Maratonskem polju._NEWLINE_\xc4\x8ceprav je imelo ime Marathon pozitiven odziv v Evropi v devetnajstem stoletju, je bilo nekaj \xc4\x8dasa osovra\xc5\xbeeno zaradi umorov v Dilessiju, ki so se zgodili leta 1870 v bli\xc5\xbeini._NEWLINE_V 19. stoletju in v za\xc4\x8detku 20. stoletja je bila vas naseljena z Arvaniti, prebivalci, ki so se doselili iz Epirja._NEWLINE_Sofist in mogotec, rimski senator, Herod Ati\xc5\xa1ki (101-177) se je rodil v Maratonu. _NEWLINE_Leta 1926 je ameri\xc5\xa1ko podjetje ULEN za\xc4\x8delo gradnjo Maratonskega jezu v dolini nad Maratonom, da bi zagotovili oskrbo z vodo za Atene. Kon\xc4\x8dan je bil leta 1929. Pribli\xc5\xbeno 10 km\xc2\xb2 gozdnih zemlji\xc5\xa1\xc4\x8d je bilo poplavljenih, da bi nastalo jezero Maraton._NEWLINE_Pla\xc5\xbea Schinias se nahaja jugovzhodno od mesta in je priljubljena to\xc4\x8dka za deskarje in ima olimpijski Vesla\xc5\xa1ki center, narejen za potrebe Poletnih olimpijskih iger 2004. Leta 1896 in 2004 na poletnih olimpijskih igrah, je bil Maraton izhodi\xc5\xa1\xc4\x8de maratonskega tekmovanja ( v letu 2004 za \xc5\xbeenske in mo\xc5\xa1ke). _NEWLINE_Obmo\xc4\x8dje je dovzetno za poplave, zaradi gozdnih po\xc5\xbearov, ki so povzro\xc4\x8dili ogoljenost delov vzhodnih pobo\xc4\x8dij gore Penteli, \xc5\xa1e posebej v letu 2006.\n_START_SECTION_\nZanimivosti\n_START_PARAGRAPH_\nKato Souli Naval Transmission Facility (gr\xc5\xa1ko \xce\x9a\xce\xad\xce\xbd\xcf\x84\xcf\x81\xce\xbf \xce\x95\xce\xba\xcf\x80\xce\xbf\xce\xbc\xcf\x80\xce\xae\xcf\x82 \xce\x9a\xce\xac\xcf\x84\xcf\x89 \xce\xa3\xce\xbf\xcf\x85\xce\xbb\xce\xaf\xce\xbf\xcf\x85) z 250-metrskim radijskim stolpom je najvi\xc5\xa1ja zgradba v Gr\xc4\x8diji.\n_START_SECTION_\nMuzej\n_START_PARAGRAPH_\nV mestu Maraton obstaja gomila, v kateri je 192, v bitki na Maratonskem polju ubitih vojakov, pokopanih, nedale\xc4\x8d stran pa je \xc5\xa1e ena, verjetno za Platejce, ki so se borili v bitki na strani Atencev in tretja grobna gomila iz 13. stoletja iz ahajskega obdobja._NEWLINE_Poleg te tretje grobne gomile je muzej, v katerem so razstavljene arheolo\xc5\xa1ke najdbe iz celega Maratona in predvsem skulpture iz vile Heroda Ati\xc5\xa1kega, ki izhaja iz tega podro\xc4\x8dja.'